Nicolai Aall

Nicolai Aall (født 6. juni 1883 i Kongsberg, død 12. november 1975)Dødsdato kun etablert følgende sted: S. W. Pettersen , en online slektsdatabase. var en norsk diplomat.Aall, Nicolai i Hvem er Hvem 1973.

Liv og virke
Bakgrunn
Han var sønn av byfogd Nils Christian Joachim Stockfleth Aall (1842–1918) og Grethe Agna Kalmer (1859–1940) fra Halden. Han var gift 1919–1925 med Angela Hewson, og giftet seg for andre gang 1925–1932 med Cecilie (Ciss) Heidenreich (1902–1933); de fikk sønnen Nils (født 1928 i Peking).Paul Paus Breder, Tillegg til stamtavle over familien Breder utgitt i 1990

Diplomat
Etter examen artium 1902 og cand.jur. 1907, virket han fra 1911 for Utenriksdepartementet, først ved Norges legasjon i London som sekretær 1912–1915, så som visekonsul i New York City 1916–1918, tilbake i London et par år som 1. legasjonssekretær, før han i 1920 flyttet til Kina for å være mangeårig generalkonsul i Shanghai,Så er nevnt av Nordahl Grieg i hans bok Kinesiske dage fra 1927, samt i biografien  Til ungdommen : Nordahl Griegs liv skrevet av Edvard Hoem, utgitt 1989. samt fra 1923 også chargé d'affaires i Peking. 

Fra 1938 var han minister ved Norges legasjon i Rio de Janeiro med sideakkreditering til Venezuela, Colombia og Ecuador.  Fra 1945 var han tilbake i Kina som ambassadør (i Nanjing), med sideakkreditering som minister i Bangkok 1945, Manila 1948 og Djakarta 1950. 

Aall var ridder av 1. klasse av St. Olavs Orden (1923) og var også tildelt flere utenlandske ordner.Den Kongelige norske St. Olavs orden. Kort oversikt over ordenens historie og biografiske oplysninger om dens nulevende norske medlemmer, 1934.

 Referanser 

Kategori:Norges ambassadører til Filippinene
Kategori:Norges ambassadører til Indonesia
Kategori:Norges ambassadører til Kina (Republikken)
Kategori:Norges ambassadører til Thailand
Kategori:Riddere av 1. klasse av St. Olavs Orden
Kategori:Personer fra Kongsberg kommune